***Tisztelt Partnerünk!***

Kérem engedjék meg, hogy néhány fontos, minden kereskedőt érintő információt osszunk meg Önökkel.

**1. Élelmiszerek allergén tartalmának feltüntetése**

Bizonyára már értesültek arról, hogy 2014. december 13.-tól egy új Európai Uniós rendelet lép életbe. A 1169/2011/ EU rendelet előírja az élelmiszerek allergén tartalmának kötelező feltüntetését 2014. december 13-tól. (allergén= arra érzékenyeknél allergiát kiváltó összetevő)

**a., A csomagolt termékek esetében** a gyártó köteles erről gondoskodni. A rendelet előírja a kereskedő felelősségét is, ha nyilvánvalóan észrevehető a tájékoztatási hiányosság pl. nincs címke. Azaz, megbízható gyártó és forgalmazó esetén nyugodtak lehetnek és nincs további tennivalójuk a csomagolt termékekkel. Ismeretlen helyről származó, eddig nem látott terméket azonban érdemes alaposan megvizsgálni.

**b., Az előre nem csomagolt termékek**, pontosabban

* a csomagolatlan kenyér és pékáruk
* fornetti és egyéb helyben sütött csomagolatlan termékek
* töltelékáruk
* tömbsajtok
* cukrászsütemények

esetében a kereskedőnek, azaz Önnek kell biztosítani a fogyasztók részére a megfelelő tájékoztatást az adott termék allergén összetevőiről, az üzletben.

Hol? - könnyen észrevehető helyen, könnyen hozzáférhetően

Hogyan? - a gyártók által kiközölt allergén nyilatkozatokat, kinyomtatva, a

 termékkörök mellé jól látható helyre kihelyezve

Ki? - a személyzet bármely tagja, akit erre felkészítettek

Mikor? - a vásárlást megelőzően a fogyasztó kérésére.

A cégünk által forgalmazott összes töltelékáruról illetve tömbsajtról, honlapunkról letölthetőek a gyártói allergén nyilatkozatok:

http://www.kispatak2000.hu/AllergenNyilatkozatok

A törvény ismeretében tehát azt javasoljuk, hogy az egyes beszállítók által rendelkezésre bocsátott allergén táblázatokat helyezzék ki az üzletekben.

**2. FELIR hatósági nyilvántartás:**

További törvényi változás ( 2008. évi XLVI. törvény 38/A. §.), hogy 2015. január 1-től kezdődően élelmiszerkereskedelmi forgalomba azon szállítók/gyártók/forgalmazók termékei kerülhetnek, mely cégek a NÉBIH felügyeleti díj megfizetésével a 2015. január 1-vel hatályba lépő „FELIR” elektronikus hatósági nyilvántartásba kerültek. A nyilvántartásba kerüléssel minden cég egy úgynevezett FELIR azonosító számot kap.

**A Kispatak 2000 Ker. Kft FELIR azonosító száma: AA0003047.**

Javasoljuk, hogy a későbbiekben kizárólag olyan szállítóktól vásároljanak termékeket, melyektől megkapták a FELIR azonosítójukat. A FELIR szám az alábbi honlapon is ellenőrizhető:

http://portal.nebih.gov.hu/web/guest/felir-kereso

**3. Cégünk év végi munkarendje**

|  |  |  |  |  |
| --- | --- | --- | --- | --- |
| **Nap** | **Dátum** | **Füszért áruszállítás** | **Tej-Töltelék szállítás** | **C+C raktári nyitvatartás** |
| **Hétfő** | 2014.12.22 | **NORMÁL**  | **NORMÁL**  | **6.00 – 16.00** |
| **Kedd** | 2014.12.23 | **NORMÁL** | **NORMÁL** | **6.00 – 16.00** |
| **Szerda** | 2014.12.24 | **NINCS** | **NORMÁL** | **6.00 – 12.00** |
| **Csütörtök** | 2014.12.25 | **NINCS** | **NINCS** | **ZÁRVA** |
| **Péntek** | 2014.12.26 | **NINCS** | **NINCS**  | **ZÁRVA** |
| **Szombat** | 2014.12.27 | **NINCS** | **NORMÁL** | **7.00 – 11.00** |
| **Vasárnap** | 2014.12.28 | **NINCS** | **NINCS** | **ZÁRVA** |
|  |
| **Hétfő** | 2014.12.29 | **NORMÁL**  | **NORMÁL**  | **6.00 – 16.00** |
| **Kedd** | 2014.12.30 | **NORMÁL** | **NORMÁL** | **6.00 – 16.00** |
| **Szerda** | 2014.12.31 | **NINCS** | **NORMÁL** | **6.00 – 12.00** |
| **2015.** |
| **Csütörtök** | 2015.01.01 | **NINCS** | **NINCS** | **ZÁRVA** |
| **Péntek** | 2015.01.02 | **Vevőszolgálattal történő egyedi egyeztetés alapján van szállítás** | **NORMÁL**  | **6.00 – 12.00** |
| **Szombat** | 2015.01.03 | **NINCS** | **NORMÁL** | **7.00 – 11.00** |
| **Vasárnap** | 2015.01.04 | **NINCS** | **NINCS** | **ZÁRVA** |

***Végezetül engedjék meg, hogy magam és a cégünk minden dolgozója nevében Kellemes Karácsonyi Ünnepeket és Boldog Új Évet Kívánjak Önnek!***

Sárospatak, 2014. december 10.

 Üdvözlettel,

 Valler Zoltán

 ügyvezető